Samuel Inkoom

Samuel Inkoom (lahir 1 Jun 1989) merupakan pemain bola sepak profesional Ghana yang bermain di posisi pertahanan. Inkoom mewakili pasukan kebangsaan Ghana di peringkat antarabangsa sejak tahun 2008.

Karier

Kelab
Inkoom memulakan kariernya bersama Sekondi Hasaacas. Pada 26 April 2009, dia berpindah dengan yuran yang tidak didedahkan dari Asante Kotoko ke FC Basel dalam Liga Super Swiss dengan kontrak tiga tahun. Dia memnuat penampilan sulungnya untuk Basel ketika kekalahan 2–0 kepada FC St. Gallen pada 12 Julai 2009, di AFG Arena. Dia merupakan ahli skuad mereka ketika kejayaan trofi berganda pada tahun 2010.

Pada 23 Januari 2011, Inkoom berpindah ke FC Dnipro Dnipropetrovsk. Pada 30 Oktober 2011 dalam perlawanan liga menentang FC Karpaty Lviv, Inkoom menerima kad kuning selepas membuka baju ketika meninggalkan padang untuk digantikan oleh Yevhen Shakhov. Ini merupakan kad kuning kedua Inkoom dalam perlawanan dan dia menerima kad merah selepas itu menyebabkan Shakhov tidak boleh menggantikannya. Walaupun begitu, pasukannya berjaya menang dengan keputusan 2–0.

Pada bulan Februari 2013, Inkoom berpindah ke Bastia untuk baki musim 2013-14. Pada musim berikutnya, Inkoom berpindah sekali lagi kali ini secara pinjaman enam bulan ke Platanias pada bulan Januari 2014.

Pada bulan September 2014, Inkoom menyertai D.C. United secara perpindahan percuma. Terma peribadi tidak didedahkan.

Pada 8 Disember 2014, Inkoom diniagakan kepada Houston Dynamo bersama-sama Joe Willis, dalam pertukaran untuk Andrew Driver dan pemilihan pusingan keempat MLS SuperDraft 2016. Dia masih belum menandatangani kontrak dengan kelab itu.

Pada 11 Jun 2015, Inkoom menyertai Boavista dengan perjanjian tiga tahun.

Antarabangsa
Inkoom bermain perlawanan pertamanya untuk pasukan senior Ghana pada 20 November 2008 ketika menentang Tunisia.

Kejayaan

Kelab
FC Basel
 Liga Super Swiss: 2010
 Piala Swiss: 2010

Antarabangsa
Ghana B-20
 Kejohanan Belia Afrika:2009
 Piala Dunia B-20 FIFA: 2009

Rujukan

Pautan luar
 

Kelahiran 1989
Orang hidup
Pemain Piala Negara-Negara Afrika 2010
Pemain Piala Negara-Negara Afrika 2012
Pemain bola sepak Ghana
Pemain Liga Super Swiss
Pemain Asante Kotoko F.C.
Pemain FC Basel
Pemain Sekondi Hasaacas
Pemain FC Dnipro Dnipropetrovsk
Pemain SC Adelaide
Pemain SC Bastia
Pemain D.C. United
Pemain Ligue 1
Pemain Liga Perdana Ukraine
Pemain Superleague Greece
Pemain Major League Soccer
Pemain Piala Dunia FIFA 2010
Pemain Piala Dunia FIFA 2014